b'\n_START_ARTICLE_\nTurun romantiikka\n_START_PARAGRAPH_\nTurun romantiikka oli Turun akatemian piiriss\xc3\xa4 1800-luvun alkupuolella syntynyt poliittis-kirjallinen liike, jossa yhtyiv\xc3\xa4t eurooppalaisen romantiikan vaikutteet ja Henrik Gabriel Porthanin aateperint\xc3\xb6. Sen ohjelmana oli suomalaisen kansallistunteen her\xc3\xa4tt\xc3\xa4minen ja suomenkielisen kulttuurin kehitt\xc3\xa4minen. T\xc3\xa4t\xc3\xa4 kutsuttiin fennomaniaksi._NEWLINE_Liikkeen johtohahmoihin kuuluneen Adolf Ivar Arwidssonin erottaminen yliopistosta 1822 heikensi Turun romantiikan vaikutusta. Kun yliopisto siirtyi Turun palon my\xc3\xb6t\xc3\xa4 Helsinkiin vuonna 1827, toiminta jatkui siell\xc3\xa4 Lauantaiseuran piiriss\xc3\xa4.'